
ДОГОВОР № № BG16RFOP002-3.004-0179-C01– Su01
Днес, ……………….2019 г., в гр. София, между: 
Техмаш ООД, със седалище и адрес на управление: гр.Казанлък, ЗАПАДНА ИНДУСТРИАЛНА ЗОНА, адрес за кореспонденция: гр.Казанлък, ЗАПАДНА ИНДУСТРИАЛНА ЗОНА, ЕИК 123051243, представлявано от Снежина Пискова-Андонова - Управител, наричано за по-кратко нататък ВЪЗЛОЖИТЕЛ от една страна

и
........................, със седалище и адрес на управление ................................................................, с ЕИК ............................, представлявана от ....................................................... , в качеството му на управител, наричан по-долу ИЗПЪЛНИТЕЛ, от друга страна,

се сключи настоящия договор за следното:

1. ПРЕДМЕТ НА ДОГОВОРА

(1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение доставка на активи по процедура за избор на изпълнител с предмет:
Доставка на ДМА по обособени позиции:
Обособена позиция 1: Струг с прътоподаващо устройство - 1бр

Обособена позиция 2: Струг с *С* Y ос задвижващи инструменти - 1бр.

Обособена позиция 3: Вертикален Обработващ Център тип 1 - 1бр

Обособена позиция 4: Вертикален Обработващ Център  тип 2 - 1бр.
По Обособена позиция………………………….

/избира се позиция/ии, за която се отнася договора/
(2) Доставката е в съответствие с предварително заложените изисквания, сроковете и условията, съдържащи се в този Договор и в одобрената оферта, предоставена от Изпълнителя, представляваща неразделна част от настоящия Договор, както и в съответствие със заложените параметри в подписания между Техмаш ООД и Управляващия орган Договор за безвъзмездна финансова помощ, № BG16RFOP002-3.004-0179-C01 ”Повишаване ресурсната ефективност в Техмаш ООД“ по Оперативна програма „Иновации и конкурентоспособност“ 2014-2020
2. ЦЕНА

(1). Общата стойност на договора е ........................... лева(.................... лв), без включен ДДС,  съгласно финансовата оферта на Изпълнителя, или ......... евро (....................). /Преизчисляването в евро от породените в национална валута разходи ще се извършва по фиксирания курс на БНБ 1 евро=1,95583 лева./

 (2). Цената съставлява цялото възнаграждение, дължимо от Възложителя на Изпълнителя по договора. Тази цена е окончателна и не подлежи на преразглеждане. 

(3). Плащанията се извършват съгласно чл.3.

3. НАЧИНИ НА ПЛАЩАНЕ

(1) Собствеността на доставката преминава върху ВЪЗЛОЖИТЕЛЯ при пълното заплащане на цената, посочена в чл.2.1. 


(2) Заплащането се извършва в български лева или в евро по сметка на ИЗПЪЛНИТЕЛЯ в  ........................  клон ............................., сметка IBAN: ..............................................., BIC ........................................, както следва:

Плащането се извършва както следва: 

Плащане в размер на 100% от стойността на договора – до 20 /двадесет/ дни след доставка на оборудването, подписване на приемо-предавателен протокол и издаване на фактура за балансово плащане
За извършените плащания Изпълнителя издава съответните оригинални фактури.
Във всички разходооправдателни документи трябва да фигурира текст “по договор за БФП № BG16RFOP002-3.004-0179-C01“.
4. ДОСТАВКА

(1). Всички рискове за стоките са за сметка на Изпълнителя до предварителното приемане в местоназначението им с приемо-придавателен протокол за доставка ( Incoterms DDP на Възложителя) . Стоките трябва да бъдат опаковани по подходящ начин, за да се предпазят от повреждане или разваляне по време на транспортирането им.
(2). Опаковката става собственост на получателя от момента на подписване на приемо-предавателен протокол, като се спазват всички изисквания за защита на околната среда.

Място на приемане на доставката Гр.Казанлък, Западна индустриална зона
5. СРОК ЗА ИЗПЪЛНЕНИЕ НА ДОГОВОРА/ГРАФИК ЗА ИЗПЪЛНЕНИЕ НА ДОСТАВКИТЕ

Срокът за изпълнение е ......................... кал. дни след подписване на настоящия договор, но не по-късно от срока на ДБФП.

6. ФОРСМАЖОРНИ ОБСТОЯТЕЛСТВА/ ПРЕКРАТЯВАНЕ НА ДОГОВОРА 

 (1). Няма да представлява нарушаване на настоящия Договор от страна на Изпълнителят неизпълнението на последния, когато то се дължи на обстоятелства, които не могат да му се вменят във вина като: стачки, пожар, наводнение, природни стихии, бунтове, граждански размирици или земетресение. В тези случаи Изпълнителят няма да носи отговорност за каквито и да било претенции.  

(2). Страните са длъжни да се уведомяват взаимно и незабавно не по-късно от 5 (пет) работни дни за всяко форсмажорно обстоятелство, като тези съобщения трябва да бъдат удостоверени от Българска Търговско-Промишлена Палата (БТПП). Ако форсмажорното обстоятелство пречи на осъществяването на доставката и се очаква тези обстоятелства да продължат да действат повече от 1 (един) месец, Възложителят има право да прекрати Договора. В този случай всяка от страните ще поеме за своя сметка разходите, които е извършила във връзка с изпълнение на Договора до този момент, а продажната цена на доставката ще бъде възстановена на Възложителя в разумен срок.

7 . ПОДСЪДНОСТ

(1). Осъществяването на доставката от Изпълнителя на Възложителя, предмет на този Договор, следва да се тълкува според законите и подзаконовите нормативни актове на Република България.

8. СЪД И КОМПЕТЕНТНОСТ
(1). Всички спорове и различия, които могат да възникнат от настоящия Договор или във връзка с него, ще се разрешават по възможност чрез преговори между страните.

(2). Ако страните не могат да разрешат спора, въпросът следва да бъде отнесен за разрешаване от компетентния съд по седалището на Възложителя – гр.Стара Загора.
9. ГАРАНЦИОННА ПОДДРЪЖКА
(1) ИЗПЪЛНИТЕЛЯТ дава гаранция от ....... месеца за доставеното и инсталирано оборудване, от датата на въвеждане му в експлоатация.
(2) Гаранционното обслужване от страна на ИЗПЪЛНИТЕЛЯТ обхваща безвъзмездно отстраняване на отклоненията или недостатъците от уговореното и/или дължимо качество в срока по предходната точка.
(3) За появилите се в гаранционните срокове недостатъци, ВЪЗЛОЖИТЕЛЯТ уведомява писмено ИЗПЪЛНИТЕЛЯ. 

(4) ВЪЗЛОЖИТЕЛЯТ има право на рекламации, както следва:

· За количествени липси при приемане на оборудването, предмет на Договора, с приемо-предавателен протокол;
· За качествени рекламации – в рамките на гаранционния срок съгласно условията на настоящия договор.

(5) Всички разходи по връщането на дефектното оборудване ще бъдат понесени от ИЗПЪЛНИТЕЛЯ.
10. ОБЩИ ЗАДЪЛЖЕНИЯ

(1). ИЗПЪЛНИТЕЛЯТ е длъжен да спазва условията по членове 3, 4, 5, 6, 11.3 „б” и  чл. 14 от Общите условия към финансираните по Оперативна програма „Иновации и конкурентоспособност” 2014-2020 договори за безвъзмездна финансова помощ (Приложение № 2 - неразделна част от към настоящия договор).
(2). Изпълнителят трябва да изпълни доставката с грижата на добър стопанин, при спазване на изискванията за ефективност, прозрачност и старание, в съответствие с най-добрите практики в съответната област и с настоящия договор. За тази цел Изпълнителят трябва да осигури всички финансови, човешки и материални ресурси, необходими за пълното и точно изпълнение на доставката и предвидени в договора.

(3). Изпълнителят изпълнява задълженията си самостоятелно или с помощта на подизпълнители.

(4). Изпълнителят и Възложителят са единствените страни (наричани за краткост “страните”) по договора. Възложителят не се намира в договорни отношения с партньорите или изпълнителите на Изпълнителя във връзка с изпълнението на договора. Само Изпълнителят е отговорен пред Възложителя за изпълнението на договора. 

11. ОТГОВОРНОСТ

(1). Възложителят не носи отговорност за вреди, нанесени на служителите или имуществото на Изпълнителя по време на изпълнение на проекта или като последица от него. Възложителят не дължи обезщетения или допълнителни плащания извън предвидените по договора, свързани с подобни вреди.

(2). Изпълнителят поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последица от него. Възложителят не носи отговорност, произтичащата от искове или жалби вследствие нарушение на нормативни изисквания от страна на Изпълнителя, неговите служители или лица, подчинени на неговите служители, или в резултат на нарушение на правата на трето лице.

12.  КОНФЛИКТ НА ИНТЕРЕСИ

(1). Изпълнителят се задължава да предприеме всички необходими мерки за избягване на конфликт на интереси, както и да уведоми незабавно Възложителя относно обстоятелство, което предизвиква или може да предизвика подобен конфликт.

(2). Конфликт на интереси е налице, когато за безпристрастното и обективно изпълнение на функциите по договора на което и да е лице, може да възникне съмнение поради причини, свързани със семейството, емоционалния живот, политическата или националната принадлежност, икономически интереси или други общи интереси, които то има с друго лице,  съгласно чл. 57 от Регламент (ЕС, ЕВРАТОМ) № 966/2012, както и по смисъла на Законa за предотвратяване и установяване на конфликт на интереси.
13. ПОВЕРИТЕЛНОСТ


(1). При спазване на разпоредбата на член 14 от Общите условия от подписания между Техмаш ООД и Управляващия орган, Управляващият орган, лицата, упълномощени от него, Сертифициращият орган и Бенефициентът се задължават да запазят поверителността на всички предоставени документи, информация или други материали, за периода по чл. 14.8 „а“ и 14.9. Европейската комисия и Европейската сметна палата имат право на достъп до всички документи, предоставени на лицата, посочени по-горе, като спазва същите изисквания за поверителност.
(2). При реализиране на своите правомощия Управляващият орган, упълномощените от него лица, Сертифициращият орган, Бенефициентът и Европейската комисия спазват изискванията за неприкосновеността на личните данни за физическите лица и опазването на търговската тайна за юридическите лица в съответствие с чл. 9 от Регламент за изпълнение (ЕС) № 1011/2014 на Комисията и в съответствие с Директива 2002/58/ЕО на Европейския парламент и на Съвета, Директива 2009/136/ЕО на Европейския парламент и на Съвета и Директива 95/46/ЕО на Европейския парламент и на Съвета.
14.  ВИЗУАЛНА ИДЕНТИФИКАЦИЯ

(1) Възложителят се задължава да уведомява обществеността за целта на изпълнявания от него проект и за подкрепата на проекта от Европейския фонд за регионално развитие чрез Оперативна програма „Иновации и конкурентоспособност“ 2014-2020. Предприетите за тази цел мерки трябва да са в съответствие с приложимите правила за информация и комуникация, предвидени в Приложение XII от Регламент (ЕС) № 1303/2013 на Европейския парламент и на Съвета.

(2) При всички мерки за информация и комуникация, предприемани от Възложителя, се предоставя информация за подкрепата, чрез поставяне на емблемата на Европейския съюз в съответствие с утвърдените технически характеристики, както и се посочва подкрепата на проекта от Европейския фонд за регионално развитие чрез Оперативна програма „Иновации и конкурентоспособност“ 2014-2020. Възложителят включва информацията във всеки документ, свързан с изпълнението на проекта, който е насочен към обществеността или към лицата имащи отношение към изпълнението на проекта, включително в сертификати за участие и други сертификати, при всякакви контакти със средствата за осведомяване, във всички обяви или публикации, свързани с проекта, както и на конференции и семинари.

Всеки документ трябва да съдържа следното изявление: 

“Този документ е създаден с финансовата подкрепа на Оперативна програма „Иновации и конкурентоспособност“ 2014-2020, съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от Техмаш 94 ООД и при никакви обстоятелства не може да се приема, че този документ отразява официалното становище на Европейския съюз и Управляващия орган.” 

(3).
Изпълнителят се задължава да спази изискванията на чл. 14.1 и чл. 14.2 и да постави визуализация на всички издадени по настоящия договор документи. 

15.  СРОК И ПРЕКРАТЯВАНЕ НА ДОГОВОРА

(1). ИЗПЪЛНИТЕЛЯТ има право да прекрати едностранно Договора, в случай че с действие или бездействие ВЪЗЛОЖИТЕЛЯТ препятства постигането на основната цел на Договора. ИЗПЪЛНИТЕЛЯТ има право да прекрати едностранно Договора, в случай че ВЪЗЛОЖИТЕЛЯТ забави с повече от тридесет календарни дни което и да е от плащанията по член 2 от настоящия Договор. В случаите, когато ИЗПЪЛНИТЕЛЯТ се ползва от правото си да прекрати едностранно Договора по предходните две алинеи, развалянето става с писмено предизвестие, изпратено поне десет дни предварително, с писмо с обратна разписка. 
(2). ВЪЗЛОЖИТЕЛЯТ има право да прекрати едностранно Договора, в случай, че с действие или бездействие ИЗПЪЛНИТЕЛЯТ препятства постигането на основната цел на Договора. Доставеното и монтирано оборуване трябва да отговаря изцяло на оферираните техически характеристики, съдържащи се в офертата на Изпълнителя, като несъответствие в показателите или размерите на който и да е компонент от техническите харакетиристики на системата, води до пълно неизпълнение на настоящия договор от страна на Изпълнителя и дава право на Възложителя за едностранно прекратяване на Договора по тази алинея. ВЪЗЛОЖИТЕЛЯТ също така има право да прекрати едностранно Договора, в случай че ИЗПЪЛНИТЕЛЯТ забави с повече от три календарни дни задълженията си по чл. 4 от настоящия Договор, а именно: да достави и въведе в експлоатация оборудването, удостоверено с протокол за доставка и пуск. В случаите, когато ВЪЗЛОЖИТЕЛЯТ се ползва от правото си да прекрати едностранно Договора по тази алинея, развалянето става с писмено предизвестие изпратено с писмо с обратна разписка. В тези случаи ВЪЗЛОЖИТЕЛЯТ има право да иска възстановяване на даденото възнаграждение с начисления ДДС към него, заедно с неустойка в размера на 10% /десет процента/ от продажната цена на системата по чл. 2 , ал. 2 от настоящия договор с начислен ДДС към нея. Заплащането на неустойката не препятства възможността на ВЪЗЛОЖИТЕЛЯ за търсене на обезщетение за по-големи вреди.

 (3). Освен в случаите на виновно прекратяване на договора по реда на чл. 15, ал. 1 и 2 по-горе, настоящият Договор може да бъде прекратен и поради:


а) поставяне на забрана на дейността на една от страните по Договора;


б) по взаимно съгласие.
16. ОБЩИ РАЗПОРЕДБИ

(1). Нито Изпълнителят, нито Възложителят могат да делегират, да отстъпват или да прехвърлят всички или някои от правата или задълженията си по този Договор. 

(2). За да бъдат действителни, всички изменения и допълнения към настоящия Договор трябва да бъдат извършвани в писмена форма, подписана от Изпълнителя и Възложителя. Промените по договора влизат в сила след подписването им.

(3). Настоящият договор се изпълнява според разпоредбите на ПОСТАНОВЛЕНИЕ № 160 от 01.07.2016 г.
(4) За удостоверяване приемането на извършените услуги и постигнати резултати се подписва приемо-предавателен протокол между страните – в два еднакви екземпляра за всяка от тях.

(5) Настоящият договор се състави и подписа в два еднообразни екземпляра – един за Възложителя и един за Изпълнителя и съдържа следния документ (приложение), който е неразделна част от него и който има приоритетна подредба при тълкуване и прилагане след самия договор: Приложение 1 /Оферта/ и Приложение 2 – Общи условия към финансираните по Оперативна програма „Иновации и конкурентоспособност“ 2014-2020 договори за предоставяне на безвъзмездна финансова помощ. 

ПРИЛОЖЕНИЯ:

(1) Одобрена оферта (включително техническа и ценова) за участие в процедура избор с публична покана с предмет Доставка  на ДМА по обособени позиции за об. позиция …..
(2) Общи условия към финансираните по Оперативна програма „Иновации и конкурентоспособност“ 2014-2020 договори за предоставяне на безвъзмездна финансова помощ 

ВЪЗЛОЖИТЕЛ: 




ИЗПЪЛНИТЕЛ: 

Всички изменения в настоящия договор влизат в сила само след съгласуване с Управляващия Орган.

Договор № BG16RFOP002-3.004-0179-C01” Повишаване ресурсната ефективност в Техмаш ООД“. Този документ е създаден с финансовата подкрепа на Оперативна програма „Иновации и конкурентоспособност“ 2014-2020, съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от ТЕХМАШ ООД и при никакви обстоятелства не може да се приема, че този документ отразява официалното становище на Европейския съюз и Управляващия орган.

